A központi felvételi eljárásban a jelentkezés feltételeként meghatározott emelt szintű érettségi vizsgakövetelmény feltételét – a felvételi eljárás részeként a felsőoktatási intézmény által szervezett – legalább 45%-os eredményű felsőoktatási felvételi szakmai vizsgával is teljesítheted. Abban az esetben jelentkezhetsz a vizsgára, ha
a kétszintű érettségi vizsga bevezetése (2005) előtt érettségiztél.
valamely külföldi EGT tagállam, Ukrajnában vagy Szerbiában teljesített érettségi bizonyítvánnyal rendelkezel.
nemzetközi érettségi bizonyítvánnyal (Diploma of the International Baccalaureate) rendelkezel.
Aki rendelkezik felsőfokú oklevéllel, arra nem vonatkozik az emelt szintű érettségi követelmény, az az oklevelének eredménye alapján kap felvételi pontot.